KRU

KRU merupakan kumpulan pop dan hip hop Malaysia yang ditubuhkan pada 1992. Ia dianggotai oleh tiga bersaudara Norman, Yusry dan Edry Abdul Halim. Kumpulan KRU telah mengembangkan lagi bidang yang diceburi mereka dengan menubuhkan syarikat rakaman mereka yang dikenali sebagai KRU Records. Selain merevolusikan industri muzik Malaysia, KRU juga menubuhkan syarikat mereka sendiri, KRU Studios yang mengkhususkan industri media dan hiburan di Malaysia.

Pada 18 April 2018, kumpulan ini mengumumkan pembubaran mereka selepas 25 tahun bersama selepas konsert terakhir mereka yang telah diadakan di Istana Budaya, Kuala Lumpur pada 6 Mei.

Sejarah
Ketiga-tiga adik-beradik ini mula menghasilkan muzik sendiri sejak di bangku sekolah lagi apabila salah seorang ibu saudara mereka membeli papan nada mainan untuk Norman sempena hari jadinya yang turut mencetus minat adik-adiknya terhadap muzik.

Ketika adik-beradik bin Abdul Halim menghabiskan waktu remaja mereka di London, mereka terdedah kepada pelbagai irama muzik Barat. Pada masa itu muzik Melayu dipenuhi lagu berentak jiwang dan rock balada. Mereka juga merupakan penyokong pasukan bola sepak Selangor, pernah menulis lagu rap bertajuk Viva Selangor untuk pasukan kegemaran mereka, disusuli oleh lagu Merah Kuning. Ketika itu mereka dikenali sebagai SRU – Selangor Rappers Unit.

Semenjak itu, Norman, Yusry dan Edry mula menulis lebih banyak lagu original. Tanpa pengetahuan mereka seorang rakan sekampus Norman menghantar demo mereka kepada syarikat rakaman EMI (Malaysia). Pengurus syarikat ketika itu, Calvin Wong, menyukainya dan memanggil adik-beradik itu untuk uji bakat. Tidak lama kemudian, pada 19 Mei 1992, lahirnya kumpulan KRU.

Kumpulan KRU merupakan kumpulan rap yang paling diminati oleh para remaja sekitar tahun 90-an. Mereka telah terlibat dalam pelbagai kontroversi tetapi mereka masih dapat bertapak dalam industri muzik Malaysia dengan kukuh hingga sekarang.

Pada 2000, mereka menubuhkan kumpulan muzik maya bernama Tyco, yang ahlinya terdiri daripada mereka bertiga sendiri versi animasi.

Pada 18 April 2018, KRU mengumumkan pembubaran mereka selepas konsert terakhir mereka, Konsert Gergasi KRU25 yang akan berlangsung di Istana Budaya selama tiga hari mulai 4 hingga 6 Mei 2018, dengan tiket sebanyak 80 peratus telah dijual. Menurut Norman selaku ketua kumpulan, keputusan ini telah dipersetujui oleh beliau, Yusry dan Edry. Malah tiada perancangan untuk KRU membuat persembahan pertemuan semula pada masa hadapan berikutan setiap anggotanya sibuk dengan kehidupan dan kerjaya masing-masing. Norman turut memaklumkan entiti KRU dalam bidang perniagaan akan tetap berterusan dan beroperasi seperti biasa.

Sebuah rokumentari khas mengenai perjalanan muzik KRU telah diumumkan oleh Norman dan telah diterbitkan pada Julai 2018.

Cabang lain
Selain bidang muzik, KRU turut mengembangkan sayap mereka dalam bidang perniagaan menerusi Kumpulan Syarikat KRU yang ditubuhkan pada 1992. Berikut ialah senarai anak syarikat KRU:

Diskografi

Album studio

 Canggih (1992)
 reKRUed (1993)
 Awas! (1994)
 Beware: Awas! Da Soundtrack (1995)
 Ooh! La! La! (1996)
 The Way We Jam (1998)
 Formula Luar Biasa (1999)
 Tyco (2000)
 KRUjaan (2000)
 Empayar KRUjaan V 2.0 (2002)
 KRUnisme (2005)
 10 Di Skala Richter (2006)
 KRUnomena (2013)

Album kompilasi

Single

Lagu-lagu ciptaan
Berikut ialah lagu-lagu ciptaan KRU yang dipersembahkan oleh artis lain.
 Cyndi Wang (Penyanyi Taiwan) - Hi Hi Bye Bye (Nyanyian asal Ezlynn)
AZ Yet ft. Jaclyn Victor - Magical Moment (OST Ribbit)
Yuki - 亂了 (Aku Siapa Kau Siapa, Penyanyi asal: Elite)
Alex To - 妳有罪的心 (Andai Kau Pergi, Penyanyi asal: Indigo)
Caliph Buskers - Hanya NamaMu
Sharifah Aini - Takkan Melayu Hilang Di Dunia
Anita Sarawak - Seksis; Ular
Erra Fazira - Ingin Tahu
Ella - Permata Pemotong Permata; ISA /Aku
Tiara Jacquelina - Asmaradana (OST Puteri Gunung Ledang)
Anuar Zain - Sedetik Lebih (OST Hikayat Merong Mahawangsa)
Zainal Abidin - Ceritera (OST Silat Lagenda)
Amy Mastura - Satu Dalam Sejuta; Tekanan Jiwa
Ning Baizura - Bawa Daku Pergi
Rabbani - Pergi Tak Kembali; Satu Kiblat Yang Sama; Apa Yang Kau Tahu; Intifada
Feminin - Kini; Untukmu; Di Mana; Selamat Tinggal Cinta
Imam Muda - Pejuang Agama (Lagu Tema Imam Muda 2)
Shahir - Kebahagiaan Dalam Perpisahan
Elite - GIG; Trauma; Tamparan Wanita; Manisnya Senyumanmu; etc (Artis KRU)
Adam - Tak Tahu; Robot; etc ( Artis KRU )
Forteen - Kita; etc (Artis KRU)
Adira - Aku Ada Kamu
Mawi & Diana Danielle - Penyembuh Rindu (OST Magika)
Mawi, Akhil Hayy; Imam Muda - HambaMu (Lagu Tema Imam Muda)
Tomok - Arjuna
Syura - Gantung
Sofaz - Pencinta Terbaik
Indah & Ewal - Cerita Cinta Kita (OST Pelamin Fantasia)
Slam - Sinar Menunggu; Biarkannya
Indigo - Istimewa; Gadis Misteri;etc (Artis KRU)
X-factor - Sehangat Api;7251364; etc (Artis KRU)
Phyne Ballerz - Monte Carlo; Kawan Makan Kawan; etc (Artis KRU)
Ezlynn -Hi Hi Bye Bye; etc (Artis KRU)
Stacy - Pakai Buang; Jahat;
Arip (Pemenang Kilauan Emas 4) - Aku Tak Bisa
Pelbagai Artis - Gemuruh Suara (Team Malaysia)

Konsert
1993
 ReKRUed Rap Tour
1995
 Awas Da' Concert
1997
 KRU Mega Tour (Ditaja oleh Peter Stuyvesant)
1999
 Jammin the Nation
2002
 Konsert Empayar Krujaan (26 Oktober 2002) - Dataran Merdeka
2012
 Konsert Ulang Tahun Ke-20 - Orange Club, Kuala Lumpur

 2018
 Konsert Gergasi 25 KRU - Istana Budaya Kuala Lumpur

Anugerah dan pencalonan

Anugerah Industri Muzik

 Anugerah Industri Muzik (AIM) 1995 – Jurutera Album Terbaik (Artis/Penerbit/Album: KRU/KRU/Awas); Album Pop Terbaik (Artis/Penerbit/Album: KRU/KRU/Awas)
 Anugerah Industri Muzik (AIM) 1996 – Persembahan Vokal Berkumpulan Terbaik Di Dalam Album (Artis/Album: KRU/Awas da’ Soundtrack)
 Anugerah Industri Muzik (AIM) 1997 – Jurutera Album Terbaik (Jurutera/Album: Edry/Izan/Jon Gass/Martin Horenburg/Steve Hall/Ooh! La! La!); Album Terbaik (Artis/Penerbit/Album: KRU/KRU/Ooh! La! La!)
 Anugerah Industri Muzik (AIM) 1998 – Muzik Video Terbaik (Pengarah/Lagu: Saw Teong Hin/Fanatik)
 Anugerah Industri Muzik (AIM) 1999 – Muzik Video Terbaik (Pengarah/Lagu: KRU/The Way We Jam); Jurutera Album Terbaik (Jurutera/Album: Edry Abdul Halim/The Way We Jam); Anugerah Kembara
 Anugerah Industri Muzik (AIM) 2002 – Album Nasyid Terbaik (Artis/Penerbit/Album: Rabbani/KRU/Intifada)
 Anugerah Industri Muzik (AIM) 2003 – Muzik Video Terbaik (Pengarah/Lagu: Virginia Kennedy/Impak Maksima); Album Nasyid Terbaik (Artis/Penerbit/Album: Rabbani/Edry, Archie & Ustaz Sohibul/Qiblat)

Anugerah Bintang Popular Berita Harian

 Anugerah Bintang Popular 1994 - Penghibur TV Paling Popular (Lelaki)
 Anugerah Bintang Popular 1995/96 - Penyanyi Berkumpulan Popular
 Anugerah Bintang Popular 1998/99 - Penyanyi Berkumpulan Popular
 Anugerah Bintang Popular 2004 - Penyanyi Lelaki Popular (Yusry)

Anugerah Era
 Muzik Video Pilihan (Terhangat Di Pasaran)
 Vokal Duo/Berkumpulan Pilihan

Anugerah Juara Lagu
 AJL18: Pemenang kategori Pop Rock menerusi lagu Hi Hi Bye Bye oleh Ezlynn

Anugerah Planet Muzik

 Anugerah Planet Muzik 2001 - Duo/Kumpulan Terbaik
 Anugerah Planet Muzik 2008 - Anugerah Cipta Planet Muzik

Festival Filem Malaysia
 Festival Filem Malaysia 2009 - Filem Terbaik (Magika)
 Festival Filem Malaysia 2011 -  Hikayat Merong Mahawangsa
 Festival Filem Malaysia 2014 -  Filem Animasi Terbaik (Ribbit)

Anugerah Shout!
 Anugerah Shout! 2012 - The Ultimate Shout Award
 Anugerah Shout! 2013 - Music Video Award (Semalam Tanpamu - bersama Stacy)

Malaysia Book of Records

1997
 Artis pertama berduet dengan yang telah meninggal dunia (P. Ramlee - Getaran Jiwa)
 Muzik video pertama dicalonkan di Anugerah Muzik Video MTV (Fanatik)

2001
 Artis Alam Maya Pertama Di Malaysia (Tyco)

Anugerah lain
Anugerah Pencapaian EMI
 Memperoleh Platinum 10x untuk jualan album mencecah 1 juta.

Anugerah Video M 1997
 Muzik Video Terbaik, Persembahan Terbaik oleh Artis, Suntingan Terbaik, Fotografi Terbaik, Penataan Seni Terbaik, Arahan Terbaik

ntv7’s Most Popular Video Clip
 Klip Video Terbaik (Jangan Lafazkan)

Malaysian Video Awards 2002
 Impak Maksima memenangi PERAK dalam kategori Muzik Video Terbaik

Anugerah Tokoh Profima
 Norman Abdul Halim

The BrandLaureate Grand Master Brand Icon Leadership Award
 Norman Abdul Halim

MACP
 Lagu Inggeris Popular (The Way We Jam)
 Anugerah Komposer dengan Pendapatan Terbanyak - Edry Abdul Halim

IOC Trophy Sport Innovation
 Kuasa Juara

Niagara Integrated Film Festival 
 Best Family Film - Ribbit

Catatan

Rujukan

Pautan luar 
 Laman web rasmi
 KRU di Discogs

Kumpulan pop Malaysia
Kumpulan hip hop Malaysia
Usahawan Malaysia
Kumpulan padu suara Malaysia
Kumpulan muzik ditubuhkan pada tahun 1992
Kumpulan muzik dibubarkan pada tahun 2018
Penyanyi berbahasa Melayu
Penyanyi bahasa Inggeris di Malaysia